Према чл. 18. Закона о основама система образовања и васпитања (''Сл.гл. РС” бр. 72/09; 52/11; 55/13; 35/13 - аутентично тумачење; 68/15; 62/16 - одлуке УС и 88/2017) у први разред се уписују деца рођена у периоду од 01.03.2013. године до 28.02.2014. године.

У први разред уписује се свако дете које до почетка школске године (01.09.2020. године) има најмање шест и по, а највише седам и по година.

Дете које има од шест до шест и по година (дете рођено у периоду од 01.03.2013. године до 01.09.2014. године) уписује се у први разред након провере спремности за полазак у школу.

Упис деце у први разред основне школе, који традиционално почиње 1. априла, ове године ће, због актуелне ситуације и ванредног стања, почети касније.

Уместо уписа, родитељи и други законски заступници ће од среде, 1. априла 2020. године бити у могућности да ступе у контакт са школом у коју желе да упишу своје дете преко нове услуге „Исказивање интересовања за упис у основну школу“ на Порталу еУправа (https://euprava.gov.rs).

Када почне уписни процес, захтеви ће се одобравати према динамици подношења захтева у школи, које су родитељи обавили од септембра 2019., до фебруара 2020. и према динамици уписа деце која живе на територији школе

Сви родитељи који ће користити ову електронску услугу, биће обавештени о датуму уписа чим исти буде био дефинисан.

Уколико родитељи не могу да приступе Порталу еУправа (<https://euprava.gov.rs>), могу своје интересовање да искажу тако што ће позвати секретара ОШ“Слободан Јовић“ Волуја на тел: 0611184722 или директора школе на тел 0628425141. За све информације, такође се могу обратити школи електронским путем на osvoluja@gmail.com

 Директорка школе

 Душица Јаношевић